Industria care câștigă de pe spatele energiei verzi. Cum au ajuns câteva companii să decidă soarta unui sector
Cablurile de înaltă tensiune au ajuns indispensabile, în contextul tranziției de la combustibili fosili la o lume bazată pe energie regenerabilă. Statele și companiile responsabile de transportul energiei în Europa plătesc bani grei celor câteva companii care domină piața conductorilor, pierzându-și treptat puterea de negociere în fața unor firme care au fost acuzate în trecut că acționează ca un cartel, scrie Bloomberg într-un articol de analiză.